Malesian historia
Singapore, Sarawak ja Pohjois-Borneo liitettiin Malaijaan 16. syyskuuta 1963, jolloin perustettiin Malesian valtio. Alueet itsenäistyivät Britanniasta ja niistä tuli Malesian liittovaltion osavaltioita. Pohjois-Borneosta muodostettiin Sabahin osavaltio. Brunei jäi valtioliiton ulkopuolelle, koska maan sulttaani Omar ei halunnut jakaa maan öljyvaroista syntynyttä omaisuutta muiden kanssa.
Malaijit
Malaijit ovat Kaakkois-Aasiasta lähtöisin oleva etninen ryhmä. Malaijit asuvat pääasiassa Malesian, Indonesian, Brunein, Filippiinien ja Itä-Timorin alueella. Malaijien oma kieli on malaiji, jolla on virallinen asema Malesiassa, Singaporessa ja Bruneissa. Polynesialaiset ja mikronesialaiset kansat ovat sukua malaijeille. Malaijeja arvioidaan olevan 20–30 miljoonaa. Sana ”malaiji” tulee malaijin kielen malaijia tarkoittavasta melayu-sanasta. Pääosa malaijeista on muslimeja.